CELEX: 62016TN0763
Language: mt
Date: 2016-10-31 00:00:00
Title: Kawża T-763/16: Rikors ippreżentat fil-31 ta’ Ottubru 2016 – PY vs EUCAP Saher Niger

9.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/46
            
         Rikors ippreżentat fil-31 ta’ Ottubru 2016 – PY vs EUCAP Saher Niger
   (Kawża T-763/16)
   (2017/C 006/58)
   Lingwa tal-kawża: il-Franċiż
   
      Partijiet
   
   
      Rikorrent: PY (Souffelweyersheim, Franza) (rappreżentanti: S. Rodrigues u A. Tymen, avukati)
   
      Konvenuta: EUCAP Sahel Niger (Niamey, in-Niġer)
   
      Talbiet
   
   
               —
            
            
               tiddikjara dan ir-rikors ammissibbli u fondat;
            
         għaldaqstant:
   
               —
            
            
               tirrikonoxxi r-responsabbiltà tal-Missjoni fis-sens tal-Artikolu 340 TFUE;
            
         
               —
            
            
               tordna l-ħlas ta’ kumpens għad-dannu materjali mġarrab mir-rikorrent;
            
         
               —
            
            
               tordna l-ħlas ta’ kumpens għad-dannu morali mġarrab mir-rikorrent stmat għal EUR 70 000;
            
         
               —
            
            
               tikkundanna lill-konvenuta għall-ispejjeż kollha.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka motiv wieħed, ibbażat fuq ksur kuntrattwali mwettaq mill-Missjoni EUCAP Sahel Niger (iktar ’il quddiem il-“Missjoni”) u li jagħti lok għar-responsabbiltà kuntrattwali ta’ din tal-aħħar, fis-sens tal-Artikolu 340 TFUE
   Ir-rikorrent, ex membru tal-persunal tal-Missjoni, jiddenunċja n-nuqqasijiet kuntrattwali tal-Missjoni relatati mal-proċeduri ta’ investigazzjoni interna u ta’ protezzjoni tal-vittmi fil-każ ta’ denunċja ta’ sitwazzjoni ta’ fastidju fuq il-post tax-xogħol. Minħabba n-nuqqas tal-Missjoni li taġixxi u li tiftaħ investigazzjoni interna, is-sitwazzjoni ta’ fastidju ddenunċjata mir-rikorrent kompliet, saret iktar gravi u kellha effetti ħżiena sostanzjali fuq l-istat ta’ saħħa tiegħu, fatt li wassal għar-ripatriazzjoni urġenti tiegħu. Ir-rikorrent qatt ma seta’ jerġa jkompli l-funzjonijiet tiegħu qabel l-iskadenza tal-kuntratt tiegħu.
   Għaldaqstant, ir-rikorrent jitlob il-ħlas ta’ kumpens għad-dannu morali li huwa ġarrab, li jirriżulta, mill-fatt li huwa kien forzat jissubixxi s-sitwazzjoni ta’ fastidju, minkejja li din kienet ġiet iddenunċjata, għal xhur twal, fatt li seta’ ġie evitat mill-Missjoni, mill-fatt li huwa kien forzat jieqaf mill-attività professjonali tiegħu u, fl-aħħar nett, mid-deterjorament tal-istat ta’ saħħa tiegħu, u b’mod partikolari mill-istat depressiv li ilu jbati minnu minn dak iż-żmien. Huwa jitlob ukoll il-ħlas ta’ kumpens għad-dannu finanzjarju li huwa ġarrab li jirriżulta mit-telf tar-remunerazzjoni tiegħu wara 30 jum ta’ leave tal-mard u mit-telf tal-possibbiltà li l-kuntratt ta’ impjieg tiegħu jiġġedded.